Държавен вестник, бр. 97, 2012 г., стр. 61

БРОЙ  97	
Д Ъ Р Ж А В Е Н  В Е С Т Н И К 	
СТР.  61  
взаимодейства при утвърждаване на инвестици­
онните програми на В и К дружествата с оглед 
съгласуваността на тези програми с общинските 
планове за развитие и инвестиционните намерения 
на общините.
Комисията действа като медиатор между ин­
тересите на доставчиците и потребителите на 
В и К услуги и провежда нормативно изискваните 
обществени обсъждания при вземане на решения. 
Оценката е, че взаимодействието като цяло е 
на добро ниво.
Изводи
Оценка на персонала
■ Квалификацията на служителите в ДКЕВР е 
висока и е адекватна за изпълнение на функциите 
в областта на водното регулиране.
■ Броят на служителите, изпълняващи задачи 
във В и К отрасъла, се оценява като достатъчен 
за изпълнение на всички възложени функции в 
отрасъла.
■ Съществува тенденция към текучество на 
персонала и намаляване на специалистите В и К 
инженери. Налице е институционална потребност 
от развитие на модерна система за управление на 
човешките ресурси, която, наред с останалото, да 
отчита и противодейства на рисковете в тази сфера.
 Вътрешна организация на работата и мате­
риално-техническа осигуреност 
■ ДКЕВР е приела и прилага редица вътрешни 
правила и процедури за организация на дейности­
те, които са от съществено значение за доброто 
управление.
■ Материално-техническата и информационната 
осигуреност е на много добро равнище. Създадени 
са всички необходими предпоставки за изпълнение 
на функциите, включително съвременно хардуерно 
и софтуерно оборудване, както и компютризира­
ни системи за управление на различни процеси 
(счетоводно, правно-информационно, деловодство 
и административно обслужване).
■ Наблюдават се слабости във връзка с пре­
доставяне на публична информация чрез интернет 
страницата на Комисията, които сочат недостатъ­
чен капацитет или недостатъчно добра вътрешна 
организация на информационните потоци между 
специализираната администрация и звеното в об­
щата администрация, натоварено да поддържа и да 
актуализира страницата на Комисията в интернет 
в техническо отношение.
Взаимодействие с други институции
■ Комисията работи с редица институции във 
връзка с планирането и провеждането на цено­
вата политика в областта на водоснабдяването 
и канализацията и изпълнението на мерките за 
осигуряване на ценова политика, с подходящи сти­
мули за потребителите за ефективно използване на 
водите с оглед постигане на целите за опазване на 
околната среда. Оценката е, че взаимодействието 
като цяло е на добро ниво.
■ Наред с това ДКЕВР действа като медиатор 
между интересите на държавата, доставчиците и 
потребителите на В и К услуги, изпълнява нор­
мативно изискваните обществени обсъждания при 
вземане на решения и осъществява постоянен 
диалог със заинтересуваните страни и с медиите. 
Обобщение: Извършеният анализ на капацитета 
на ДКЕВР от гледна точка на функциите, които са 
є възложени, и на ресурсите (човешки и организа­
ционни), с които разполага, показва, че като цяло 
институционалният капацитет на Комисията е на 
задоволително равнище и є позволява да изпълнява 
възложените функции и задачи във връзка с регу­
лиране на цените и качеството на водоснабдител­
ните и канализационните услуги. Силните страни 
на този капацитет са най-вече висококвалифици­
раните специалисти в отрасъл „В и К“, добрата 
материално-техническа осигуреност, адекватните 
организационна структура и вътрешни правила и 
процедури за работните процеси. Слабите страни 
и проблемите са свързани основно с текучество на 
персонала и с недостиг на квалифицирани В и К 
инженери на пазара на труда; необходимостта от 
усъвършенстване на системата за повишаване на 
текущата квалификация на персонала чрез из­
граждането и развитието на модерна система за 
управление на човешките ресурси, която да отчита 
и противодейства и на всички рискове във връзка 
с управлението на персонала. 
6.2.8. Министерство на здравеопазването
Функции
Основните функции на Министерството на здра­
веопазването във връзка с управлението на водите 
са описани в Закона за водите и те са свързани 
главно с качеството на водите за питейно-битови 
цели, на водите за къпане и на минералните води.
Най-общо функциите на министъра на здраве­
опазването са да:
– издава или участва съвместно с други ком­
петентни министри в издаване на наредби за 
поддържане на количеството и необходимото 
качество на водите;
– разрешава ползването на води за питейно-
битови цели в случаите, когато не отговарят на 
законоустановените изисквания; одобрява матери­
али, реагенти и биоциди, които влизат в контакт 
с водите, предназначени за питейно-битови цели, 
по ред, определен в Наредбата за качеството на 
водата, предназначена за питейно-битови цели;
– контролира качеството и ръководи мони­
торинга на качеството на водите, предназначени 
за питейно-битови цели, на водите за къпане и 
на минералните води, използвани за лечение, 
профилактика, питейно-битови цели, бутилиране, 
хигиенни цели, спорт и отдих, и обобщава резул­
татите на национално ниво;
– издава сертификати и балнеологични оценки 
за минерални води;
– съгласува санитарно-охранителните зони на 
водовземни съоръжения за минерални води, на 
водовземни съоръжения, разположени в граници­
те на националните паркове, на комплексните и 
значими язовири, използвани за питейно-битово 
водоснабдяване, и съвместно с министъра на 
регионалното развитие и благоустройството и 
министъра на околната среда и водите разработ­
ва Национален план за действие за подобряване 
качеството на водите за питейно-битови цели.
Чрез новосъздадените регионални здравни 
инспекции (бивши регионални инспекции по 
опазване и контрол на общественото здраве)